cyanic-selkie/wikianc huggingface dataset:
Πατριάρχης Αγαθάγγελος
Υπήρξε από τους πιο μορφωμένους Πατριάρχες της εποχής του. Μιλούσε ελληνικά, τουρκικά, βουλγαρικά, ρωσικά και γαλλικά. Φαίνεται επίσης πως είχε ικανότητες, αφού διαχειρίστηκε με επιτυχία τα προβλήματα που δημιούργησε στο ποίμνιό του η Ναυμαχία του Ναυαρίνου (1827) και ο Ρωσοτουρκικός Πόλεμος (1828-1829). Η Πατριαρχία του όμως συνδέθηκε και με ατυχείς ενέργειες, οι οποίες καταρράκωσαν το κύρος του και προκάλεσαν έντονες αντιδράσεις, που τελικά οδήγησαν στην καθαίρεσή του. Το 1827, όταν οπλαρχηγοί της Στερεάς Ελλάδας ζήτησαν τη μεσολάβησή του στο Σουλτάνο Μαχμούτ Β΄, ώστε να τους χορηγηθεί αμνηστία, ο Αγαθάγγελος, κατόπιν εντολής του Σουλτάνου, έστειλε αντιπροσωπεία στον Καποδίστρια, ζητώντας του την υποταγή των επαναστατημένων Ελλήνων. Η απάντηση ήταν αρνητική, αλλά η ενέργεια αυτή του Πατριάρχη θεωρήθηκε αντεθνική. Σε αυτήν ήρθε να προστεθεί η ανάμειξή του στην εκλογή Πατριάρχη Ιεροσολύμων, όπου προσπάθησε ανεπιτυχώς να επιβάλει ως Πατριάρχη τον Κυζίκου Ματθαίο, θεωρούμενο επίφοβο αντίπαλό του, προκειμένου να τον απομακρύνει. Η ανάμειξη αυτή, μαζί με την αυταρχικότητα του συμβούλου του Βασιλάκη Βούκα και την αποστολή όλων των ενδημούντων αρχιερέων στις επαρχίες τους οδήγησε, μαζί με οικονομικές και διοικητικές ατασθαλίες, στην καθαίρεσή του, στις 5 Ιουλίου 1830.
Κατόπιν αυτού εξορίστηκε στην Καισάρεια και κατόπιν στην Αδριανούπολη, όπου και πέθανε το 1832.
Πηγές
Αγαθαγγελος Αγαθαγγελος Κατηγορία:Επίσκοποι του 19ου αιώνα
Ορτά Τζαμί (Βέροια)
Το Ορτά Τζαμί, στη Τουρκική γλώσσα σημαίνει "Κεντρικό Τζαμί") είναι ένα οθωμανικό τέμενος του 15ου αιώνα στη πόλη της Βέροιας στην Βόρεια Ελλάδα, Μακεδονία.
Χτισμένο το 1490, το τζαμί είναι "ένα από τα πιο αξιοσημείωτα δείγματα οθωμανικής αρχιτεκτονικής" στην πόλη. Όπως δηλώνει το τουρκικό του όνομα, βρίσκεται στο κέντρο της πόλης, ανάμεσα στους δρόμους Κεντρικής, Λεωνίδου και Θεμιστοκλέους. Πρόκειται για ένα απλό, τετραγωνικής κάτοψης (πλευράς 8 μέτρων) μόνοχωρο, τρουλοσκεπές κτίσμα. Μπροστά από την κύρια είσοδο υπήρχε εντυπωσιακό προστώο, με μαρμάρινους, αράβδωτους κίονες που έφεραν οξυκόρυφα τόξα από κεραμικά πλακίδια. Τα τόξα είχαν τέσσερα κέντρα χάραξης και συνδέονταν στη βάση τους με ξύλινα οριζόντια δοκάρια. Σήμερα σώζεται μόνο ένα μικρό τμήμα του προστώου. Ο θόλος που ήταν κάποτε καλυμμένος με φύλλα μολύβδου, στηρίζεται σε οκταγωνικό τύμπανο που επικάθεται στους τέσσερις τοίχους του κτηρίου μέσω σφαιρικών τριγώνων.
Το Ορτά Τζαμί είναι χτισμένο με πωρόλιθους μεγάλου μεγέθους και μάρμαρα, σπόλια παλαιότερων κτισμάτων, βυζαντινών και αρχαίων χρόνων.
Πηγές
Κατηγορία:Οθωμανικά τζαμιά στην Ελλάδα Κατηγορία:Βέροια
Περιφέρειες της Μαδαγασκάρης
Η Μαδαγασκάρη διαιρείται σε 22 περειφέρειες:
thumb|right|250px|Οι 22 περιφέρειες της Μαδαγασκάρης
Δείτε επίσης
*
Faritanin'i Madagasikara 馬達加斯加行政區劃
Κομητεία Μπλεκίνιε
Η Κομητεία Μπλεκίνιε (Blekinge län) είναι κομητεία στα νότια της Σουηδίας. Συνορεύει με τις κομητείες Σκάνιας, Κρουνουμπέρι, Κάλμαρ και τη Βαλτική Θάλασσα. Η πρωτεύουσα είναι η Κάρλσκρουνα. Είναι η μικρότερη από τις σημερινές διοικητικές κομητείες της Σουηδίας, καλύπτοντας μόνο το 0,7% της συνολικής έκτασης της χώρας.
Εξωτερικοί σύνδεσμοι
Μπλεκινιε
Βραβείο Σοφί
Το Βραβείο Σοφί ( αγγλικά Sophie Prize) ήταν διεθνές βραβείο για το περιβάλλον και για την ανάπτυξη, το οποίο συνοδευόταν από χρηματικό έπαθλο ύψους 100.000 δολαρίων ΗΠΑ. Η απονομή του γινόταν κάθε χρόνο, από τη θεσμοθέτησή του το 1997 από τον Νορβηγό συγγραφέα Γιοστάιν Γκάαρντερ (Jostein Gaarder) και τη σύζυγό του, Σίρι Ντάνεβιγκ (Siri Dannevig). Όφειλε την ονομασία του στο μυθιστόρημα του Γκάαρντερ Sophie's World (Ο Κόσμος της Σοφί). Η απονομή γινόταν στις 22 Ιουνίου στο Όσλο.
Το 2013 ήταν η τελευταία χρονιά απονομής του βραβείου, λόγω εξάντλησης των κονδυλίων.
Οι νικητές του βραβείου μπορεί να ήταν οργανισμοί ή άτομα. Πρόεδρος της κριτικής επιτροπής ήταν η Νίνα Ντράνγκε (Nina Drange).
Εξωτερικοί σύνδεσμοι
Κατηγορία:Βραβεία που έχουν καταργηθεί
Α.Ο. Τηλυκράτης Λευκάδας
Ο Αθλητικός Όμιλος «Τηλυκράτης» είναι ελληνικό ποδοσφαιρικό σωματείο το οποίο εδρεύει στη Λευκάδα. Τα χρώματα του είναι το μπλε και το κόκκινο. Ιδρύθηκε στις 3 Μαΐου 1927 και αγωνίζεται στο δεύτερο τη τάξει επαγγελματικό πρωτάθλημα της Super League 2 με την επωνυμία «'''Α.Ο. Τηλυκράτης Π.Α.Ε.'''». Χρησιμοποιεί ως αγωνιστική έδρα το Δημοτικό Στάδιο Λευκάδας «Πλάτωνας Γρηγόρης», το οποίο έχει χωρητικότητα 1.300 θέσεων.
Ιστορία
Το πρώτο αθλητικό σωματείο που ιδρύθηκε το 1925 από μαθητές του Γυμνασίου Λευκάδας ήταν η «Σαπφώ» και διατηρήθηκε έως το 1926. Το ίδιο έτος, με Νομοθετικό Διάταγμα του τότε Υπουργείου Θρησκευμάτων και Παιδείας συστάθηκε η Διεύθυνση Εθνικής Φυσικής Αγωγής (Δ.Ε.Φ.Α.) και παρεχωρήθη στους Νομάρχες η αρμοδιότητα να ιδρύουν συλλόγους Φυσικής Αγωγής. Με βάση αυτό, στις 3 Μαΐου 1927 ιδρύθηκε από τη Νομαρχία Πρεβέζης το Σωματείο Εθνικής Φυσικής Αγωγής Λευκάδας «ο Τηλυκράτης», με χρώματα κόκκινο-μπλε και έμβλημα τα κεφαλαία γράμματα Ταυ (Τ) και Λάμδα (Λ) (Τηλυκράτης Λευκάδας) στο αριστερό μέρος της φανέλας.
Το όνομα (αρχ. εκείνος που κρατεί μακρύ δόρυ) ανάγει σε ιστορικό πρόσωπο του νησιού, με δράση κατά τη διάρκεια του Πελοποννησιακού Πολέμου. Πιθανολογείται, με τον Λευκαδίτη ιστορικό Πάνο Ροντογιάννη να εκφράζει τις αμφιβολίες του, ότι πρόκειται για πλοίαρχο, διακρινόμενο στη ναυμαχία των Αιγός Ποταμών (στα τέλη του Αυγούστου 405 π.Χ.) στην οποία καταστράφηκε οριστικά η Αθηναϊκή δύναμη. Τον Τηλυκράτη εικόνιζε ο ένας από τους λαμπρούς ανδριάντες των ναυάρχων, αφιέρωμα των νικητών στους Δελφούς μετά τη ναυμαχία (Παυσανίας 10.9,4):
''«Λακεδαιμονίων δε απαντικρύ τούτων αναθήματα εστίν επ' Αθηναίων, Διόσκουροι και Ζεύς και Απόλλων τε και Αρτεμις... Ανάκεινται δε και όπισθεν των κατειλεγμένων, όσοι συγκατειργάσαντο τω Λυσάνδρω τα εν Αιγός ποταμοίς ή αυτών Σπαρτιατών ή από των συμμαχησάντων εισί δε οίδε εκ δε Αμβρακίας και Κορίνθου τε και Λευκάδος Τηλυκράτης και Πυθόδοτος Κορίνθιος και Αμβρακιώτης Ευαντίδας…».''
Το πρώτο Διοικητικό Συμβούλιο του συλλόγου αποτέλεσαν οι: Χριστ. Λάζαρης, Αναστ. Μανούδης, Ιωάννης Σταματέλος, Θρασύβουλος Αραβανής και Τάκης Καλυβιώτης. Η ενεργή δράση του συλλόγου αρχίζει από το 1928 με πρώτο γυμναστή τον Ευστάθιο Σάντα. Αρχικά, ο Τηλυκράτης δραστηριοποιείτο σε αρκετά αθλήματα, όπως στίβο, ποδόσφαιρο, κολύμβηση, καλαθοσφαίριση και πετοσφαίριση, και δημιούργησε το εκδρομικό τμήμα.
1927–1963: Σ.Ε.Φ.Α. Τηλυκράτης Λευκάδας
Με την ίδρυση της Ε.Π.Σ. Ηπείρου, το 1952 οι ομάδες της Ηπείρου και της Λευκάδας άρχισαν να γίνονται μέλη της. Το 1954-1955 ο Τηλυκράτης συμμετέχει στο τοπικό πρωτάθλημα, στον νότιο όμιλο που συμμετείχαν οι ομάδες της Πρέβεζας και της Λευκάδας. Βγήκε πρώτος και έπαιξε στον τελικό με τον Ατρόμητο Ιωαννίνων. Με ισοπαλία στη Λευκάδα (2-2) και ήττα στα Γιάννινα (3-1), έχασε το πρωτάθλημα. Το 1955-1956 περνώντας διαδοχικές φάσεις έφθασε στον τελικό. Στον τελικό ηττήθηκε από τον Παναμβρακικό Άρτας. Το 1956-1957 το πρωτάθλημα γίνεται σε έναν ενιαίο όμιλο. Για πρώτη φορά υποβιβάζονται ομάδες για να δημιουργηθεί και δεύτερη κατηγορία. Ο Τηλυκράτης τερμάτισε 9ος και υποβιβάστηκε. Τα επόμενα χρόνια συμμετείχε στη Β' ερασιτεχνική. Το 1960-1961 κέρδισε την άνοδο στην Α' ερασιτεχνική, και τα επόμενα χρόνια συνέχιζε να συμμετέχει στην Α' ερασιτεχνική.
1963–1968: Πανλευκάδιος
Προκειμένου το λευκαδίτικο ποδόσφαιρο να αποκτήσει ισχυρότερη εκπροσώπηση στα εθνικά πρωταθλήματα, το 1963 ο Τηλυκράτης συνενώθηκε με τον δεύτερο ισχυρότερο σύλλογο με την επωνυμία «Λευκάτας», ο οποίος ιδρύθηκε το 1951. Το ακρωτήριο του Λευκάτα έδωσε το όνομα στο νησί της Λευκάδας. Το προϊόν της συγχώνευσης έλαβε την επωνυμία «Πανλευκάδιος». Το 1966-1967 ως «Πανλευκάδιος» κατέκτησε το πρωτάθλημα. Η επικράτηση της δικτατορίας στις 21 Απριλίου 1967, στο τέλος της σεζόν επέφερε δραματικές και υποχρεωτικές αλλαγές στο ελληνικό ποδόσφαιρο. Ο Πανλευκάδιος δεν ανέβηκε στη Β' εθνική ενώ η Γ' εθνική καταργήθηκε. Αποτέλεσμα αυτού να παραμείνει στα τοπικά.
1968–1974: Φοίνιξ Λευκάδος
Το 1968 εξαναγκάστηκε από τη Δικτατορία να μετονομαστεί σε «Φοίνιξ Λευκάδος». Το 1969-1970 κατακτά το πρωτάθλημα και συμμετέχει στο ειδικό ερασιτεχνικό πρωτάθλημα 1970. Δεν κατάφερε να ανέβει στη Β' εθνική. Τα επόμενα χρόνια συμμετείχε στην Α' κατηγορία. Κατάφερε να κερδίσει το κύπελλο Ε.Π.Σ.ΗΠ. τη σεζόν 1973-1974.
1974–1975: Κοντά στην άνοδο στη Β΄ Εθνική Κατηγορία
Την αγωνιστική περίοδο 1974-1975, ο Τηλυκράτης Λευκάδας κατέκτησε την πρώτη θέση στον νότιο όμιλο της Α' ερασιτεχνικής. Επίσης, ήταν φιναλίστ του κυπέλλου Ε.Π.Σ.ΗΠ.. Με την κατάκτηση της πρώτης θέσης στο πρωτάθλημα συμμετείχε στο Ειδικό ερασιτεχνικό πρωτάθλημα 1975 για την άνοδο στη Β' Εθνική. Στις 20 Μαρτίου άρχισε τους αγώνες διαβάθμισης από το Γύθειο νικώντας με 2-1 τον Πανγυθειατικό. Το πρώτο τέρμα σημείωσε στο 12′ ο Πάνος Πολίτης με σουτ έξω από τη μεγάλη περιοχή και στο 17′ ισχυρότατο σουτ του Κολογγιού προσέκρουσε στο δοκάρι. Στο 76′ ισοφάρισε ο Χατζάρας των γηπεδούχων, όμως η αλλαγή με τον Γιώργο Χρήστου έδωσε τη νίκη με κεφαλιά κατόπιν σέντρας του Γαντζία στο 87′. Η σύνθεση του Τηλυκράτη: Κόγκας, Γαντζίας, Καράμπαλης, Σκληρός, Φούκας, Γιώργος Πολίτης (ή Ντάιντας), Λογοθέτης, Γράψας (λ. τρ. 73' Χρήστου), Πάνος Πολίτης, Έκτ. Θερμός (Γραμματικόπουλος), Κολογγιός.
Μετά από σειρά νικών (π.χ. το 5-0 επί της Α.Ε.Κ. Τρίπολης), ακολούθησε στις 14 Μαΐου 1975 η ιστορική αναμέτρηση με τον Π.Α.Ο. Αγίου Δημήτριου (Μπραχάμι) στο δημοτικό στάδιο Ηλιούπολης. Ο αγώνας ήταν ιδιαίτερα κρίσιμος, καθώς με νίκη οι νησιώτες θα ενίσχυαν τις πιθανότητες ανόδου τους και τον παρακολούθησαν ο αριθμός ρεκόρ των 1.200 περίπου Λευκαδιτών, σύσσωμο δε το Διοικητικό Συμβούλιο του συλλόγου Λευκαδίων Αττικής. Υπήρξε συναρπαστικός και έληξε με νίκη 2-0 των γηπεδούχων (Πάτσης 19′, Φωτουλάκης 87′), οι οποίοι και τελικά προβιβάστηκαν με 11 βαθμούς διαφορά από τον 4ο Τηλυκράτη, ενώ αθλητική εφημερίδα της εποχής έγραψε για τον τελευταίο: «Τρομερή ομάδα με δεμένη άμυνα, έξοχο κέντρο και επίθεση φωτιά, είναι ένα συγκρότημα με μεγάλες αξιώσεις.». Τους διακριθέντες αποτέλεσαν οι: Θανάσης Γράψας, Ζώης Λογοθέτης, Πάνος Πολίτης και Γιώργος Χρήστου. Άλλοι διαχρονικά διακρινόμενοι ποδοσφαιριστές με τα χρώματα της ομάδας υπήρξαν οι: Λάκης Αρώνης, Χρήστος Γαντζίας, Θωμάς Γληγόρης, Έκτωρ Θερμός, Γεράσιμος Κολογγιός, Ανδρέας Κολόκας, Γιώργος και Πάνος Πολίτης, Πάνος Σκληρός, Λάμπρος και Σπύρος Φούκας, Πάνος Χαλκιάς κ.ά..
2014–Σήμερα: Α.Ο. Τηλυκράτης Λευκάδας
Το 2014 έγιναν προσπάθειες ο σύλλογος να επανέλθει. Η λύση που δόθηκε ήταν η χρήση του Α.Φ.Μ. του συλλόγου «Ελπίδες - Οδυσσέας Νυδριού». Το προϊόν της συγχώνευσης έλαβε την επωνυμία '''«Α.Ο. Νέος Τηλυκράτης Λευκάδας 2014»'''. Ο στόχος της ομάδας ήταν να επανέρθει στις εθνικές κατηγορίες. Την αγωνιστική περίοδο 2014-2015, ο Τηλυκράτης προκρίθηκε στα play-off. Πριν τα play-off, έγινε ο αγώνας κατάταξης με τον Α.Σ. Πανλευκάδιο Καλαμιτσίου για τη δεύτερη θέση με τη νίκη του Τηλυκράτη (2-0). Αφού πέρασε τον Απόλλωνα Πάργας (2-2, η ισοπαλία υπέρ του Τηλυκράτη), αποκλείστηκε από τον Π.Σ. Πρέβεζα (0-2). Την αγωνιστική περίοδο 2015-2016, ο Τηλυκράτης κατέκτησε το πρωτάθλημα της Ε.Π.Σ. Πρέβεζας-Λευκάδας, και πέρασε επιτυχημένα τη διαδικασία των μπαράζ. Τη σεζόν 2016-2017 τερμάτισε στην 7η θέση και παρέμεινε στη Γ' εθνική. Τη σεζόν 2017-2018 κατέκτησε την πρώτη θέση στον τρίτο όμιλο της Γ' εθνικής και διεκδίκησε την άνοδο στη Β' εθνική μέσω των μπαράζ των πρώτων των ομίλων. Τελικά, τερμάτισε στην τρίτη θέση και δεν κατάφερε να ανέβει. Το 2018-2019 τερμάτισε στην 8η θέση, πάνω από τη γραμμή του υποβιβασμού, χωρίς να πετύχει την καλή πορεία της προηγούμενης σεζόν.
Τη σεζόν 2019-2020 συμμετείχε στη Γ' εθνική αλλά στην ουσία στην τέταρτη κατηγορία εξαιτίας της αναδιάρθρωσης που πραγματοποιήθηκε. Το πρωτάθλημα δεν ολοκληρώθηκε εξαιτίας της πανδημίας του COVID-19. Η Ε.Π.Ο. επικύρωσε τις βαθμολογίες όπως ήταν πριν τη διακοπή. Ο Τηλυκράτης τερμάτισε στην 6η θέση με 36 βαθμούς, ισοβαθμώντας με τον Α.Σ. Θιναλιακό Αχαράβης. Παράλληλα έφτασε στον τελικό κυπέλλου της Ε.Π.Σ. Πρέβεζας Λευκάδας, το οποίο διακόπηκε επίσης. Στην κλήρωση που ακολούθησε νικητής ανακηρύχθηκε ο έτερος φιναλίστ Π.Α.Σ. Αχέρων Καναλακίου. Το 2020-2021 το πρωτάθλημα διεξήχθη σε έναν γύρο αντί για δύο. Ο Τηλυκράτης κατέκτησε την τρίτη θέση. Το 2021-2022 ο Τηλυκράτης πρωταγωνίστησε στο πρωτάθλημα και πάλεψε με την Παναχαϊκή για την πρώτη θέση. Τελικά τερμάτισε στη δεύτερη θέση. Την ίδια χρονιά κατέκτησε και το κύπελλο της Ε.Π.Σ. Πρέβεζας-Λευκάδας νικώντας με 3-0 στον τελικό τον Θρίαμβο Λούρου.
Τίτλοι
* Με όνομα «Πανλευκάδιος» ή «Φοίνιξ Λευκάδος».
Μαν Κάτσα
Ο Μαν Κάτσα είναι καταρράκτης, κοντά στον Μανταμάδο της Λέσβου, και σε απόσταση 30 χιλιομέτρων βόρεια από την πόλη της Μυτιλήνης. Σύμφωνα με τον τοπικό θρύλο, στην περιοχή ζούσε μια βοσκοπούλα στην ομορφιά της οποίας ήταν αδύνατο να αντισταθούν τα παλικάρια της περιοχής. Όμως, αφού τους παρέσερνε σε έναν ξέφρενο "διονυσιακό" χορό τους πετούσε πάνω από τον καταρράκτη. Το τοπωνύμιο σημαίνει "μανιασμένη σάρκα".
Κατηγορία:Λέσβος Κατηγορία:Καταρράκτες στην Ελλάδα
Ζίλινα
Η Ζιλίνα (σλοβακικά: Žilina) είναι πόλη στη βορειοδυτική Σλοβακία, με πληθυσμό 84.360 κατοίκους (2012). Είναι η τέταρτη μεγαλύτερη πόλη της χώρας. Αποτελεί την πρωτεύουσα του Κράι της Ζιλίνα (σλοβακικά: Žilinský kraj). Είναι κτισμένη στις όχθες του ποταμού Βαχ, παραποτάμου του Δούναβη. Το ποδοσφαιρικό στάδιο της Ζίλινα έχει χρησιμοποιηθεί ως έδρα της Εθνικής Σλοβακίας.
Εξωτερικοί σύνδεσμοι
Ζίλινα
Το Ημερολόγιο ενός Σπασίκλα (βιβλίο)
Το Ημερολόγιο ενός Σπασίκλα (αγγλ.: Diary Of A Wimpy-Kid) είναι ένα μυθιστόρημα ρεαλιστικής φαντασίας και αποτελεί το πρώτο βιβλίο της σειράς βιβλίων Το Ημερολόγιο ενός Σπασίκλα, γραμμένο από τον Τζεφ Κίνι ο οποίος επίσης το εικονογράφησε. Το βιβλίο αφηγείται την ζωή ενός παιδιού ονόματι Γκρεγκ Χέφλι που πηγαίνει στο γυμνάσιο και αλλάζουν όλες οι συνήθειες που είχε πριν πάει. Στις Ηνωμένες Πολιτείες κυκλοφορεί από τις εκδόσεις Amulet Books, ενώ στην Ελλάδα από τις εκδόσεις Ψυχογιός.
Πλοκή
"Μια μέρα θα γίνω διάσημος! Αλλά για την ώρα είμαι ακόμη στο γυμνάσιο μαζί με ένα μάτσο βλαμμένους." Το να είσαι μικρός είναι φρίκη ώρες ώρες. Και κανένας δεν το γνωρίζει καλύτερα από τον Γκρεγκ Χέφλι που βρίσκεται ξαφνικά στο γυμνάσιο, όπου μικροκαμωμένα πιτσιρίκια μοιράζονται τους διαδρόμους του σχολείου με μαντραχαλάδες, οι οποίοι έχουν κιόλας αρχίσει να ξυρίζονται. Στο Ημερολόγιο ενός Σπασίκλα, ο συγγραφέας και εικονογράφος Τζεφ Κίνι μας συστήνει έναν απροσδόκητο ήρωα. Και όπως γράφει κι ο Γκρεγκ στο ημερολόγιό του: Μην περιμένετε να δείτε τίποτε "Αγαπημένο μου ημερολόγιο", αυτό, και "Αγαπημένο μου ημερολόγιο", εκείνο, εντάξει; Ευτυχώς για εμάς, αυτό που ο Γκρεγκ λέει πως δε θα το κάνει και αυτό που, τελικά, κάνει είναι δύο εντελώς διαφορετικά πράγματα.
Ιστορικό
Το 2004, η ιστοσελίδα FunBrain και ο Τζεφ Κίνι κυκλοφόρησαν την online εκδοχή του Ημερολόγιο ενός Σπασίκλα, με 217 σελίδες. Στον δικτυακό τόπο γινόντουσαν καθημερινά αναρτήσεις μέχρι τον Ιούνιο του 2005. Το βιβλίο έγινε αμέσως επιτυχία και η ηλεκτρονική έκδοση έλαβε περίπου 20 εκατομμύρια προβολές ως το 2007. Πολλοί διαδικτυακοί αναγνώστες ζήτησαν μια τυπωμένη έκδοση. Ο Jeff Kinney συμφώνησε και το 2007, τo Ημερολόγιο ενός Σπασίκλα δημοσιεύτηκε έντυπα.
Συνέχεια
Αυτό είναι το πρώτο βιβλίο της σειράς Ημερολόγιο ενός Σπασίκλα, ενώ το επόμενο είναι Το Ημερολόγιο ενός Σπασίκλα: Ο Ρόντρικ δεν Παίζεται.
Συνέντευξη στον συγγραφέα
Σύμφωνα με μια συνέντευξη στον συγγραφέα της σειράς, Τζεφ Κίνι, δήλωσε την προέλευση της σειράς Το Ημερολόγιο ενός Σπασίκλα, " ήθελα να γράψω μια ιστορία για τα αστεία μέρη που συναντάς κατά την διάρκεια που μεγαλώνεις και κανένα από τα σοβαρά πράγματα. Είχα μια αρκετά συνηθισμένη παιδική ηλικία, αλλά είχα και πολλά χιουμοριστικά πράγματα που συνέβησαν κατά τη διάρκεια της. Έτσι, αποφάσισα να γράψω ένα βιβλίο για το τι ήταν πραγματικά  να είσαι ένα παιδί, ή τουλάχιστον ό,τι ήταν για μένα ".
Βραβεία
Το βιβλίο της σειράς, κέρδισε το βραβείο Blue Peter Book Award 2012, το οποίο την απονομή του την έδειξε ζωντανά το British kids channel CBBC, στις 1 Μαρτίου 2012.
Εξωτερικοί σύνδεσμοι
Εκδόσεις Ψυχογιός
Κατηγορία:Το Ημερολόγιο ενός Σπασίκλα (σειρά)
Πανελλήνιο πρωτάθλημα ανώμαλου δρόμου γυναικών 1963
Το Πανελλήνιο πρωτάθλημα ανώμαλου δρόμου γυναικών 1963 διεξήχθη στις 10 Μαρτίου στην Αθήνα, στον Παράδεισο Αμαρουσίου, σε απόσταση 2000 μέτρων. Πρωταθλήτρια στο ομαδικό αναδείχθηκε η ομάδα της Εθνικής Ακαδημίας Σωματικής Αγωγής (ΕΑΣΑ) για έβδομη φορά και στο ατομικό η Άλκη Κατσικαδέλλη για τέταρτη συνεχόμενη χρονιά.
Πηγές
Γυναικων Κατηγορία:Στίβος το 1963 Κατηγορία:Διοργανώσεις στίβου στην Αθήνα
Ερμενγκόλ Θ΄ του Ουρζέλ
O Ερμενγκόλ Θ΄, καταλαν. Ermengol IX (περί το 1235 - 1243) από τον Οίκο της Καβρέρα ήταν κόμης τού Ουρζέλ (1243).
Βιογραφία
Ήταν γιος τού Πόνσε A΄ κόμη τού Ουρζέλ & της Καβρέρα και της Μαρίας Ζιρόν. Γεννήθηκε στο Ουρζέλ και είχε μεγαλύτερο αδελφό τον Πόνσε και μικρότερα αδέλφια: Άλβαρο, Γκουερώ, Ελεονώρα και Μαρκέσσα.
Ο μεγαλύτερος αδελφός του Πόνσε απεβίωσε και το 1243 ο πατέρας του Πόνσε Δ΄, έτσι ο Ερμενγκόλ Θ΄ τον διαδέχθηκε. Ήταν μόλις οκτώ ετών και η μητέρα του ανέλαβε την επιτροπεία μαζί με τον Ιάκωβο της Καβρέρα. Ο νέος Ερμενγκόλ απεβίωσε το ίδιο έτος. Αυτό ήταν σύνηθες, καθώς την εποχή εκείνη η παιδική θνησιμότητα ήταν υψηλή. Τάφηκε στον ναό της Σάντα Μαρία δε Φαρτάνια. Το 1975 ο τάφος του μεταφέρθηκε στο Μουσείο των μονών στη Ν. Υόρκη. Τώρα εκτείθεται στο Μητροπολιτικό Μουσείο Τέχνης.
Τον διαδέχθηκε ο επόμενος αδελφός του Άλβαρο ως κόμης τού Ουρζέλ.
Πηγές
Κατηγορία:Οίκος της Καβρέρα
Επιχείρηση «Κεφαλές»
Η Επιχείρηση «Κεφαλές» (πολωνικά: Operacja Główki) ήταν η κωδική ονομασία μιας σειράς δολοφονιών Ναζί αξιωματούχων από την Πολωνική Αντίσταση, στη διάρκεια του Β΄ Παγκοσμίου Πολέμου. Οι συγκεκριμένοι Ναζί αξιωματούχοι καταδικάστηκαν σε θάνατο από Ειδικά Δικαστήρια του κρυφού πολωνικού κράτους, για εγκλήματα κατά Πολωνών πολιτών, κατά τη διάρκεια της γερμανικής κατοχής της Πολωνίας. Το κωδικό όνομα της επιχείρησης (κυριολεκτικά «Επιχείρηση Κεφαλάκια») ήταν μια ειρωνική αναφορά στα διακριτικά Totenkopf («Νεκροκεφαλές») των ναζιστικών γερμανικών στολών και των πηλικίων των SS.
Ιστορικό
μικρογραφία|Πηλίκιο των SS με Totenkopf: εξ ου και το όνομα «Επιχείρηση Κεφαλές»|150px Η «Επιχείρηση Κεφαλές» ήταν η απάντηση των Πολωνών μαχητών του Στρατού της Πατρίδας στον ναζιστικό τρόμο στην Πολωνία.
Στους δρόμους των πόλεων της Πολωνίας ο πληθυσμός υπέφερε από την πολιτική της łapanka (μπλόκων), στα οποία οι ναζιστικές δυνάμεις συνελάμβαναν αδιάκριτα, απήγαγαν και δολοφονούσαν πολίτες.
Στη Βαρσοβία, μεταξύ 1942 και 1944, περίπου 400 άνθρωποι κάθε μέρα συλλαμβάνονταν σε łapanka, και από τους συλληφθέντες χιλιάδες εκτελέστηκαν σε μαζικές εκτελέσεις. Επίσης περίπου 37.000 άνθρωποι εκτελέστηκαν στο συγκρότημα φυλακών Πάβιακ, που διευθυνόταν από τη Γκεστάπο, και χιλιάδες άλλοι σκοτώθηκαν στο Γκέτο της Βαρσοβίας. Οι Ναζί διεξήγαγαν επίσης δημόσιες εκτελέσεις ομήρων. Δημοσιεύονταν καθημερινές λίστες των Πολωνών που θα εκτελούνταν σε περίπτωση οποιασδήποτε επίθεσης εναντίον των Γερμανών στρατιωτών. Σε αντίποινα για αυτές τις τρομοκρατικές ενέργειες, η ηγεσία του Πολωνικού Μυστικού Κράτους προετοίμασε καταλόγους ναζιστών ηγετών, που θα έπρεπε να εξοντωθούν για τα εν λόγω εγκλήματα εναντίον πολιτών.
Επιχείρηση
Οι στόχοι αυτής της επιχείρησης ήταν μέλη της γερμανικής διοίκησης, της αστυνομίας, των SS, της SA, του γραφείου εργασίας και των πρακτόρων της Γκεστάπο, που είχαν καταδικαστεί σε θάνατο από τα Ειδικά Δικαστήρια του πολωνικού μυστικού κράτους, για εγκλήματα κατά Πολωνών πολιτών. Λόγω της ιδιαίτερης βαρβαρότητας της αστυνομίας, ο Στρατός της Πατρίδας σκότωσε 361 χωροφύλακες το 1943 και 584 το 1944. Μόνο στη Βαρσοβία σκοτώνονταν 10 Γερμανοί καθημερινά, γεγονός που προκάλεσε άμεση καταστολή και αντεκδικήσεις από τη γερμανική πλευρά. Από τον Αύγουστο έως τον Δεκέμβριο του 1942, ο Στρατός της Πατρίδας πραγματοποίησε 87 επιθέσεις κατά της γερμανικής διοίκησης και των μελών των δυνάμεων κατοχής. Το 1943 ο αριθμός αυτός αυξήθηκε ριζικά. Κατά τη διάρκεια των πρώτων τεσσάρων μηνών του 1943, ο Στρατός της Πατρίδας αύξησε αυτές τις επιθέσεις σε 514.
Δήμος Σικίνου
Ο Δήμος Σικίνου  είναι δήμος της περιφέρειας Νοτίου Αιγαίου που περιλαμβάνει τη Σίκινο και τις γειτονικές της νησίδες. Δημιουργήθηκε το 2010 από την αναγνώριση της Κοινότητας Σικίνου σε Δήμο με τη σημερινή του μορφή. Η έκταση του δήμου είναι 111 τ.χλμ. και ο πληθυσμός του 273 κάτοικοι σύμφωνα με την απογραφή του 2011. Έδρα του δήμου ορίστηκε η Σίκινος. Δήμαρχος επανεξελέγη το 2019 ο Βασίλης Μαράκης.
Ιστορία
Ο Δήμος συστάθηκε αρχικά με το ΦΕΚ 4Α, στις 10 Μαρτίου 1835, με έδρα τον ομώνυμο οικισμό. Το 1912 ο Δήμος καταργήθηκε και συστάθηκε η ομώνυμη κοινότητα, η οποία υπήχθη στο νομό Χανίων το 1941 και στο νομό Αττικής και Βοιωτίας το 1942. Η κοινότητα αναγνωρίστηκε σε Δήμο Σικίνου με τη σημερινή του μορφή το 2010.
Πρόεδροι της Κοινότητας
....
Πηγές
Σικινου
Σεισμός στην Ανδραβίδα (2008)
Ο σεισμός στην Ανδραβίδα έλαβε χώρα στις 8 Ιουνίου 2008 και ώρα 15:25 προκάλεσε 2 θανάτους και περισσότερους από 220 τραυματισμούς και άφησε τουλάχιστον 2.000 ανθρώπους άστεγους στη βορειοδυτική Πελοπόννησο. Ο σεισμός είχε μέγεθος 6,5 βαθμών της κλίμακας Ρίχτερ και εστιακό βάθος 16χλμ σύμφωνα με το Γεωδυναμικο ινστιτούτο. Ο σεισμός έγινε τόσο αισθητός στην Αθήνα όσο και σε περιοχές της νότιας Ιταλίας. Το Αμερικανικό Ινστιτούτο Γεωλογικών ερευνών ανέφερε ότι ο σεισμός είχε μέγεθος 6,4 Ρίχτερ. Το επίκεντρο του σεισμού βρισκόταν περίπου 32 χλμ νοτιοδυτικά της Πάτρας. Ο τότε υπουργός Εσωτερικών Προκόπης Παυλόπουλος έστειλε ομάδες διάσωσης και ανάκαμψης (συμπεριλαμβανομένων μελών πέντε κυβερνητικών υπηρεσιών), τον Ερυθρό Σταυρό και τις μονάδες του στρατού προκειμένου να εκτιμήσουν τις ζημίες και τις ανάγκες των επιζώντων στις περιοχές που επλήγησαν από τον σεισμό.
Σεισμός
Ο σεισμός της 8ης Ιουνίου 2008, προκλήθηκε από πιέσεις που προέκυψαν από την κίνηση της μικρής πλάκας του Αιγαίου, νοτιοδυτικά σε σχέση με την πλάκα Ευρασίας με ταχύτητα περίπου 30 mm / y. Το όριο μεταξύ της πλάκας του Αιγαίου και της πλάκας Ευρασίας στην κεντρική Ελλάδα είναι διάχυτο. Η σεισμικότητα συγκεντρώνεται σε ζώνες παραμόρφωσης με ανατολική τάση και βορειοανατολική τάση. Οι ανατολικές τάσεις χαρακτηρίζονται από κυρίως κανονική βλάβη. Οι βορειοανατολικές τάσεις χαρακτηρίζονται από κυρίως σεισμούς που προκαλούν βλάβες. Από τις αρχές του 20ού αιώνα, οι μεγαλύτεροι σεισμοί της Κεντρικής Ελλάδας είχαν μεγέθη περίπου 7,2 Ρίχτερ.
Ζημιές
Τουλάχιστον 1.156 κτίρια καταστράφηκαν στις πόλεις της Αχαΐας και της Ηλείας. Αυτός ο σεισμός ήταν τόσο δυνατός για να προκαλέσει ζημιες σε κατασκευές σε έκταση 2000 τετραγωνικών χιλιομέτρων. Έγινε αισθητός ακόμη και 350 χιλιόμετρα μακριά από το επίκεντρο. Μέσα στα 2000 τετραγωνικά χιλιόμετρα της κατεστραμμένης περιοχής σημειώθηκαν πολλές κατολισθήσεις. Τα χωριά που επλήγησαν από τον σεισμό ήταν οι Πόρτες, το Σαντομέρι και το Βάλμη. Παρόλο που υπήρχαν εμφανίσεις βράχων και κατολισθήσεων τόσο μακριά όσο στο νησί του Λούκα 100 χιλιόμετρα μακριά από το επίκεντρο. Τα χωριά Πόρτες και Σαντομέρι βρίσκονται στους πρόποδες του βουνού, το όρος Σκολλις. Πρόκειται για ένα βουνό με πολύ απότομους βράχους χαλαρών βράχων, όπως ψαμμίτη, και ψηλότερα υπάρχουν βράχοι από ασβεστόλιθο. Κατά τη διάρκεια του σεισμού σημειώθηκαν σημαντικές ζημιές σε αυτούς τους βράχους του όρους Σκολλις. Αυτή η ζημιά οδήγησε σε κατολισθήσεις. Αποκολλήθηκε ασβεστολιθικός βράχος από αυτό το βουνό, ο οποίος κατέστρεψε ένα σπίτι στο χωριό Σαντομέρι και προκάλεσε σοβαρές δομικές ζημιές, αλλά δεν υπήρξαν θύματα σε αυτό το συμβάν.
Έδαφος
Πραγματοποιήθηκε έρευνα για τον εντοπισμό τυχόν ζημιών στην επιφάνεια της Γης με τη μορφή ρήξεων επιφανείας. Αυτή η αναζήτηση πραγματοποιήθηκε σε μεγάλο βαθμό μέσα και γύρω από το σιδηροδρομικό σταθμό Κάτω Αχαΐα. Ο σιδηροδρομικός σταθμός Κάτω Αχαΐα βρίσκεται περίπου τα τέσσερα πέμπτα ενός χιλιομέτρου από την ακτογραμμή. Αυτή η αναζήτηση πραγματοποιήθηκε δύο ημέρες μετά το συμβάν του σεισμού. Η αναζήτηση περιελάμβανε χαρτογράφηση του σιδηροδρομικού σταθμού, συζήτηση με χειριστή σταθμού και προσεκτική διαδικασία παρατήρησης του εδάφους. Πραγματοποιήθηκαν σημαντικές ζημιές στις ράγες του σταθμού. Στο βόρειο τμήμα του σταθμού σημειώθηκε ζημιά συμπίεσης και επέκτασης στο έδαφος. Αυτό έβλαψε τις ράγες του σιδηροδρομικού σταθμού Κάτω Αχαΐα. Αν και οι ράγες αντικαταστάθηκαν πριν ξεκινήσει η επιθεώρηση. Αυτό έγινε για να συνεχιστεί η λειτουργία του σταθμού αμέσως μετά τον σεισμό. Στη νότια πλευρά του σταθμού υπήρχαν εμφανείς ενδείξεις ζημιάς στη συμπίεση στις ράγες. Οι κινήσεις της Γης ανάγκασαν τις νότιες ράγες να αγκιστρωθούν, καθιστώντας τις άχρηστες.
Συνέπειες
Τα χωριά Σαντομέρι και Πόρτες είχαν κηρυχθεί επικίνδυνες περιοχές. Εκκενώθηκαν λόγω των ζημιών που προκλήθηκαν στο βουνό Σκολλις από τον σεισμό. Η πτώση του ασβεστόλιθου από το χωριό ήταν ένας μεγάλος κίνδυνος και η κυβέρνηση αποφάσισε ότι δεν θα λαμβάνονται πλέον κίνδυνοι. Μαζί με την εκκένωση, ορισμένες από τις ζημιές που προκλήθηκαν στον σιδηροδρομικό σταθμό Κάτω Αχαΐα επισκευάστηκαν με τη μορφή αντικατασταθεισών σιδηροτροχιών εντός δύο ημερών από την εμφάνιση του σεισμού. Αυτό ήταν για να διατηρηθεί ο σιδηροδρομικός σταθμός σε λειτουργία.
Παραπομπές
Ανδραβιδα 2008 Κατηγορία:Ιστορία της Ηλείας
Κομητεία Γιέβλεμποργκ
Η Κομητεία Γιέβλεμποργκ (Gävleborg län) βρίσκεται στις ακτές της Βαλτικής Θάλασσας της Σουηδίας. Συνορεύει με τις κομητείες της Ουψάλας, Βέστμανλαντ, Νταλάρνα, Γιέμτλαντ και Βέστερνορλαντ.
Εξωτερικοί σύνδεσμοι
Γιεβλεμποργκ
Κώστας Σακκάς
Ο Κώστας Σακκάς (Μαρούσι, 1984) είναι Έλληνας αναρχικός, καταδικασμένος για διακεκριμένη οπλοκατοχή και απόπειρα ληστείας, που είχε καταφύγει σε απεργία πείνας το 2013 μετά την έκνομη παράταση της προσωρινής κράτησής του από την Ελληνική Δικαιοσύνη πέρα και από το ανώτατο προβλεπόμενο όριο των 30 μηνών του νόμου για τις «εξαιρετικές περιστάσεις».
Βιογραφικά στοιχεία
Γεννήθηκε στο Μαρούσι και είναι γιος γιατρού σε δημόσιο νοσοκομείο. Μεγάλωσε στα Καμίνια. Αποφοίτησε από το Πολυκλαδικό Λύκειο Πειραιά και εισήλθε στο Τμήμα Ποιμαντικής και Κοινωνικής Θεολογίας της Θεολογικής Σχολής του πανεπιστημίου Θεσσαλονίκης.
Προφυλάκιση, απεργία πείνας και αντιδράσεις
Κατά τη διάρκεια της προφυλάκισής του, η δικογραφία του συσχετίστηκε με αυτή της "Συνωμοσίας Πυρήνων της Φωτιάς", της οποίας όμως αρνήθηκε ότι ήταν μέλος. Ανάλογα εκφράστηκαν και τα ήδη προφυλακισμένα μέλη της οργάνωσης. Δύο μήνες πριν την συμπλήρωση του ορίου προφυλάκισης, δηλαδή 18 μήνες, ασκήθηκε νέα ποινική δίωξη για συναφή αδικήματα με αποτέλεσμα να του επεκταθεί εκ νέου η προφυλάκιση κατά 12 μήνες. Με την πάροδο των 12 μηνών και παρά την συμπλήρωση του ανωτάτου ορίου προφυλάκισης των 30 μηνών, χωρίς να έχει ολοκληρωθεί η δίκη για την πρώτη υπόθεση και χωρίς να έχει αρχίσει η δίκη για την δεύτερη υπόθεση, το Συμβούλιο Εφετών αποφάσισε την παράταση για ακόμα έξι μήνες.
Μετά την απόφαση του Συμβουλίου Εφετών ο Σακκάς, στις 4 Ιουνίου 2013, ξεκίνησε απεργία πείνας για να διαμαρτυρηθεί για την παράνομη παράταση της προφυλάκισής του. Μετά από 14 ημέρες απεργίας πείνας, και ύστερα από προβλήματα υγείας που παρουσίασε, μεταφέρθηκε από τις φυλακές Κορυδαλλού στο Γενικό Κρατικό Νοσοκομείο της Νίκαιας. Κατά της απόφασης του Συμβουλίου Εφετών προσέφυγε η συνήγορος του Σακκά, τις αντιρρήσεις της οποίας όμως απέρριψε το συμβούλιο κατά πλειοψηφία.
Νέα σύλληψη και φυγή
Στις 7 Ιανουαρίου 2014 συνελήφθη για παραβίαση των περιοριστικών όρων που του είχαν τεθεί, αθωώθηκε όμως κατά πλειοψηφία από το Αυτόφωρο Τριμελές Πλημμελειοδικείο. Κατά της απόφασης του Τριμελούς Πλημμελειοδικείου η εισαγγελία άσκησε έφεση, στην οποία όμως ο Σακκάς αθωώθηκε πάλι. Στις 15 Ιανουαρίου συνελήφθη εκ νέου ύστερα από έκδοση νέου εντάλματος για συμμετοχή σε τρομοκρατική οργάνωση. Σύμφωνα με την αστυνομία ύστερα από νέα εξέταση ανιχνεύθηκε το αποτύπωμά του σε πειστήρια που είχαν βρεθεί σε διαμέρισμα που διατηρούσε συγκατηγορούμενος του Σακκά, στο Χαλάνδρι. Μετά την κατάθεσή του στον ανακριτή αφέθηκε ελεύθερος με τους ίδιους περιοριστικούς όρους και επιβολή χρηματικής εγγύησης πέντε χιλιάδων ευρώ.
Στις 10 Φεβρουαρίου του ίδιου έτους δεν εμφανίστηκε στο αστυνομικό τμήμα Καμινίων ως όφειλε, σύμφωνα με τους περιοριστικούς όρους που του έχουν επιβληθεί, με αποτέλεσμα να κηρυχθεί καταζητούμενος. Στις 17 Φεβρουαρίου δημοσιεύθηκε στον διαδικτυακό χώρο indymedia επιστολή του Σακκά στην οποία μεταξύ άλλων ισχυριζόταν ότι είναι αθώος.
Τον Ιανουάριο του 2015 καταδικάστηκε ερήμην από το Τριμελές Εφετείο Κακουργημάτων Αθηνών σε συνολική ποινή κάθειρξης 16 ετών για ένταξη σε τρομοκρατική οργάνωση («Συνωμοσία των Πυρήνων της Φωτιάς») και άλλα αδικήματα. Στις 5 Αυγούστου 2016 ύστερα από καταδίωξη συνελήφθη στη Σπάρτη μαζί με τον επίσης καταζητούμενο Μάριο Σεϊσίδη. Στο Εφετείο καταδικάστηκε για διακεκριμένη οπλοκατοχή (δέκα χρόνια κάθειρξη), αθωώθηκε όμως, από κάθε κατηγορία που αφορούσε την ένταξη και συμμετοχή σε τρομοκρατική οργάνωση. Μετά από λίγο καιρό αποφυλακίστηκε λόγω μείωσης της ποινής του και χρήσης διατάξεων του Νόμου 4322/2015, γνωστού ευρέως ως Νόμου Παρασκευόπουλου. Στις 12 Ιουνίου του 2019, συνελήφθη εκ νέου σε απόπειρα ληστείας στο νοσοκομείο ΑΧΕΠΑ στη Θεσσαλονίκη, μαζί με τον καταδικασμένο για ένοπλη ληστεία τραπέζης κατά το 2006, Γιάννη Δημητράκη.
Το Ιούνιο του 2020 κρίθηκε αθώος για την υπόθεση της ληστείας στην Εθνική Τράπεζα στο Δίστομο σημειώθηκε στις 22 Αυγούστου του 2014, την σύσταση και συμμετοχή σε εγκληματική οργάνωση και όλες τις υπόλοιπες κατηγορίες. Τον Σεπτέμβριο του ίδιου έτους καταδικάστηκε σε φυλάκιση 7 ετών και 10 μηνών για την απόπειρα ληστείας στο ΑΧΕΠΑ.
Πηγές
Κατηγορία:Έλληνες αναρχικοί Κατηγορία:Έλληνες απεργοί πείνας Κατηγορία:Έλληνες κατάδικοι
Υπουργείο Ανάπτυξης (Ελλάδα)
Ιστορία
Με την Μεταπολίτευση το 1974 συστάθηκαν μεταξύ άλλων το Υπουργείο Βιομηχανίας και το Υπουργείο Εμπορίου. Το 1977 το Υπουργείο Βιομηχανίας μετονομάζεται σε Υπουργείο Βιομηχανίας και Ενέργειας. Το 1982 το ίδιο Υπουργείο διασπάται σε Υπουργείο Έρευνας και Τεχνολογίας και σε Υπουργείο Ενέργειας και Φυσικών Πόρων, αλλά 3 χρόνια αργότερα το 1985 ενώνονται και πάλι για να σχηματίσουν το Υπουργείο Βιομηχανίας, Ενέργειας και Τεχνολογίας.
Την 1η Φεβρουαρίου 1996 σχηματίζεται το Υπουργείο Ανάπτυξης, απορροφώντας το Υπουργείο Βιομηχανίας, Ενέργειας και Τεχνολογίας, το Υπουργείο Εμπορίου και το Υπουργείο Τουρισμού. Το 2004 το αποσπάται και πάλι το Υπουργείο Τουρισμού, το οποίο το 2009 ενώνεται με το Υπουργείο Πολιτισμού.
Στις 7 Οκτωβρίου 2009 το Υπουργείο Ανάπτυξης συγχωνεύεται με το Υπουργείο Οικονομίας και Οικονομικών και με το Υπουργείο Εμπορικής Ναυτιλίας, Αιγαίου και Νησιωτικής Πολιτικής και μετονομάζεται σε Υπουργείο Οικονομίας, Ανταγωνιστικότητας και Ναυτιλίας.
Εξωτερικοί σύνδεσμοι
Αναπτυξης
Θεόφιλος Φρόνιμος
Ο Θεόφιλος Φρόνιμος (1892 - 28 Ιουλίου 1962)  ήταν Έλληνας δικηγόρος και πολιτικός.
Βιογραφικά στοιχεία
Γεννήθηκε το 1892 και πολιτεύτηκε στην Κέρκυρα. Εργάστηκε ως δικηγόρος. Εξελέγη βουλευτής με την ΕΠΕΚ στις εκλογές του 1951. Ήταν παντρεμένος με την Έλλη και είχαν 4 παιδιά.
Πέθανε σε ηλικία 70 ετών στην Αθήνα και κηδεύτηκε στις 29 Ιουλίου 1962.
Παραπομπές
Κατηγορία:Βουλευτές Κέρκυρας Κατηγορία:Βουλευτές εκλεγμένοι με την ΕΠΕΚ
Ντενιζλί
Το Ντενιζλί (ελληνικά: Αττούδα) είναι μία αναπτυσσόμενη τουρκική πόλη η οποία βρίσκεται στην νοτιοδυτική Μικρά Ασία και στην άκρη μιας κοιλάδας η οποία έχει διαμορφωθεί από τον ποταμό Μαίανδρο που βρίσκεται εκεί κοντά. Η πόλη είναι πρωτεύουσα της ομώνυμης επαρχίας, η οποία βρίσκεται στην περιοχή του Αιγαίου. Η πόλη έχει πληθυσμό 611.158 κατοίκους (εκτίμηση 2018).
Κοντά της βρίσκονται τα ερείπια της αρχαίας πόλης της Ἱεραπόλεως, καθώς και αυτά της Λαοδίκειας, αρχαίας πρωτεύουσας της Φρυγίας.
Ο καιρός τα καλοκαίρια είναι ζεστός, ενώ τους χειμώνες μπορεί ο καιρός να είναι πολύ κρύος με χιόνι στα βουνά γύρω από την πόλη. Το φθινόπωρο και την άνοιξη ο καιρός είναι βροχερός.
Εξωτερικοί σύνδεσμοι
Κατηγορία:Ντενιζλί
Θάνατοι τον Σεπτέμβριο του 2014
Παραπομπές
09
Ναυτικός Όμιλος Χανίων
Ο Ναυτικός Όμιλος Χανίων είναι ένας αθλητικός σύλλογος με προσανατολισμό στα υδάτινα σπορ, με έδρα την πόλη των Χανίων στην Κρήτη. Ιδρύθηκε το 1933 και σήμερα διαθέτει τμήματα για επτά αθλήματα: κολύμβησης, συγχρονισμένης κολύμβησης, τεχνικής κολύμβησης, υδατοσφαίρισης, κανόε/καγιάκ, ιστιοπλοΐας και υποβρύχιων αθλημάτων. Το 1992, με πρωτοβουλία του Κ. Μανιουδάκη, ιδρύθηκε τμήμα για παιδιά με ειδικές ανάγκες. Επιπλέον από το 1994, υπάρχει και τμήμα ναυαγοσωστικής.
Ιστορικά στοιχεία
Ο σύλλογος ιδρύθηκε το 1933 από καταξιωμένους Χανιώτες. Την περίοδο 1940-47 έμεινε ανενεργός εξαιτίας του Β' Παγκοσμίου Πολέμου. Υπήρξε και μια δεύτερη διακοπή της λειτουργίας του κατά την περίοδο 1957-60. Το 1964 απέκτησε κολυμβητήριο Ολυμπιακών διαστάσεων με θαλασσινό νερό, το δεύτερο κολυμβητήριο στην Ελλάδα. Το 1981 ο όμιλος απέκτησε θερμαινόμενο κολυμβητήριο 25 μέτρων και θερμαινόμενη δεξαμενή εκμάθησης 10 επί 12 μέτρα. Το 1991 πραγματοποιήθηκε ανακατασκευή του κολυμβητηρίου των 50 μέτρων, καθώς και η μετατροπή του σε θερμαινόμενο.
Τμήμα Υδατοσφαίρισης Ανδρών και Γυναικών
Το ανδρικό τμήμα υδατοσφαίρισης του ομίλου, πρόκειται για ένα από τα παλαιότερα τμήματά του. Σταθμοί στην ιστορία του ήταν τα έτη 1968, οπότε και ανέβηκε στην Γ' Κατηγορία, και το 1970, οπότε και ανέβηκε στη Β' Κατηγορία. Το 1989 η ομάδα πέτυχε την κατάκτηση του ελληνικού πρωταθλήματος πόλο της Α2 Κατηγορίας και το 1990 βρέθηκε στην Α1 κατηγορία όπου αγωνίζεται μέχρι και σήμερα με εξαίρεση τα έτη 2010–11, 2013–14 (δήλωσε αδυναμία συμμετοχής στην Α1 λόγω οικονομικών προβλημάτων), 2014–15, 2015–16, 2016–17 που αγωνίστηκε στην Α2.
Στην ιστορία της διοργάνωσης δύο φορές κατέλαβε την 3η θέση, μία φορά την 4η θέση, μία φορά την 5η θέση και εκπροσώπησε την Ελλάδα στο Ευρωπαϊκό πρωτάθλημα Λεν Τρόφι κατά την αγωνιστική περίοδο 2003-2004. Το 2003 συμμετείχε στον τελικό του κυπέλλου Ελλάδος κατακτώντας την 2η θέση. Τέλος, εκπροσώπησε την Ελλάδα τέσσερις φορές στο Μεσογειακό κύπελλο, κατακτώντας την 1η θέση το έτος 2003.
Το γυναικείο τμήμα υδατοσφαίρισης του ομίλου ιδρύθηκε το 1988 με πρωτοβουλία του τότε προπονητή υδατοσφαίρισης Ιακώβου Κουμή. Το 1994 η ομάδα πέτυχε την άνοδό της στη Β' κατηγορία, ενώ το 1996 ανέβηκε στην Α1 κατηγορία όπου αγωνιζόταν για 11 συναπτά έτη μέχρι το 2008. Κατά την περίοδο 2008-09 ο όμιλος αγωνίζεται στην Α2 κατηγορία. Προπονητής της είναι ο Μανώλης Φαρμάκης.
Ο Σύλλογος φημίζεται για την δουλειά που γίνεται στις μικρές ηλικίες, έχοντας κατακτήσει συνολικά 38 πανελλήνιους τίτλους σε αγόρια και κορίτσια.
Τμήμα Κολύμβησης
Το τμήμα ξεκίνησε τη λειτουργία του ταυτόχρονα με την ίδρυση του Ομίλου το 1933 αποτελώντας έτσι το πρώτο άθλημα του. Οι τότε αθλητές προπονούνταν στο σημερινό Παλιό Λιμάνι της πόλης. Οι αγώνες διεξάγονταν έξω από το λιμάνι και στην παραλία της Νέας Χώρας.
Τμήμα Συγχρονισμένης Κολύμβησης
Το τμήμα δημιουργήθηκε το 1990 και απευθύνεται σε νεαρά κορίτσια.
Τμήμα Τεχνικής Κολύμβησης
Τμήμα που ιδρύθηκε το 1982 με τη συμβολή των Χρ. Χουλιόπουλου και Ηλία Καλαμαρίδη. Τα τελευταία χρόνια ο Ν.Ο.Χ κατακτά συνεχώς την 1η θέση στο Πανελλήνιο Πρωτάθλημα Κατηγοριών και την OPEN κατηγορία, ενώ οι αθλητές του έχουν πετύχει 232 Πανελλήνια ρεκόρ και 3 Πανευρωπαϊκά, γεγονός που δεν έχει σημειωθεί ιστορικά από άλλο σωματείο στην χώρα.
Τμήμα Ιστιοπλοΐας
Το τμήμα ιδρύθηκε με πρωτοβουλία του Χρ. Χουλιόπουλου το 1976. Το 1981 οργανώνεται η πρώτη σχολή ιστιοπλοΐας ανοικτής θάλασσας και αρχίζει και η λειτουργία του Τμήματος Ανοιχτής Θάλασσας.
Σχολή Υποβρύχιας Κατάδυσης
Η πρώτη σχολή υποβρύχιας κατάδυσης ιδρύθηκε το 1982, με πρωτοβουλία του Χρ. Χουλιόπουλου.
Τμήμα Κανοε-Καγιάκ
Το τμήμα ιδρύθηκε το 1995 από τον Πουλιανίτη Γεωργίου, στο χώρο του Εθνικού Ναυταθλητικού Κέντρου Σούδας. Σήμερα ασχολούνται με το άθλημα του καγιάκ 50 αθλητές και αθλήτριες.
Πηγές
Ναυτικος Ομιλος Κατηγορία:Ιδρύσεις αθλητικών συλλόγων το 1933 Κατηγορία:Ελληνικοί σύλλογοι υδατοσφαίρισης Κατηγορία:Ελληνικοί σύλλογοι κολύμβησης Κατηγορία:Ελληνικοί σύλλογοι συγχρονισμένης κολύμβησης Κατηγορία:Ελληνικοί ναυτικοί όμιλοι
Χάγκος Γκέμπριβετ
Ο Χάγκος Γκέμπριβετ Μπέρχε (Τιγκρινιακά: ሓጎስ ገብረሂወት, γεν. 11 Μαΐου 1994) είναι Αιθίοπας αθλητής του στίβου, συγκεκριμένα δρομέας μεγάλων αποστάσεων και ο πρώην κάτοχος του Παγκοσμίου Ρεκόρ Εφήβων (12:47:53).
Καριέρα
Το παγκόσμιο ρεκόρ των εφήβων το κατέρριψε στο Diamond League του Παρισιού το 2012, με χρόνο 12:47.53 στα 5000 μέτρα. Το ρεκόρ του αργότερα καταρρίφθηκε από το Σελεμόν Μπαρέγκα στο Diamond League των Βρυξελλών, το 2018.
Στο Παγκόσμιο Πρωτάθλημα Στίβου 2013 στη Μόσχα κατέκτησε το ασημένιο μετάλλιο στα 5000 μέτρα ανδρών, πίσω από τον Μο Φάρα.
Στο Παγκόσμιο Πρωτάθλημα Κλειστού Στίβου 2014 στο Σόποτ κατέκτησε την 5η θέση στα 3000 μέτρα.
Κατέκτησε το χάλκινο στο Παγκόσμιο Πρωτάθλημα Στίβου 2015 στο Πεκίνο στα 5000 μέτρα, το δευτέρο μετάλλιο του σε Παγκόσμιο Πρωτάθλημα Στίβου.
Κατέκτησε το χάλκινο μετάλλιο στα 5000 μέτρα ανδρών στους Ολυμπιακούς Αγώνες 2016, με χρόνο 13:04.35 δευτερόλεπτα.
Παραπομπές
Κατηγορία:Αιθίοπες αθλητές του στίβου Κατηγορία:Αιθίοπες Ολυμπιονίκες Κατηγορία:Δρομείς μεγάλων αποστάσεων Κατηγορία:Κάτοχοι μεταλλίων του Παγκοσμίου Πρωταθλήματος Στίβου
Ξενοφών Γρηγόρης
Ο Ξενοφών Γρηγόρης (Σπανοχώρι Λευκάδας 1902-1988) ήταν Έλληνας γιατρός και πολιτικός της Αριστεράς. Ήταν βουλευτής Λευκάδας έπειτα από τις βουλευτικές εκλογές του 1963 και έπειτα από τις βουλευτικές εκλογές του 1964 με απόφαση του Εκλογοδικείου, τον Ιούλιο του του 1964 Ήταν παντρεμένος με τη Χαρίκλεια και απέκτησαν 3 παιδιά το Γιώργο,την Έμη και την Παναγιώτα.
Πρώτα χρόνια και σπουδές
Καταγόταν από φτωχική οικογένεια της Λευκάδας. Φοίτησε στο Γυμνάσιο της Χώρας στα 1914 και σπούδασε στην Ιατρική Σχολή του Πανεπιστημίου των Αθηνών. Αρνήθηκε να συνεχίσει τις σπουδές του στις ΗΠΑ με υποτροφία του ιδρύματος Ροκφέλερ. Αφοσιώθηκε με ευθύνη στο λειτούργημά του και σε ολόκληρο το νησί όταν έλεγαν "ο γιατρός" εννοούσαν τον ίδιο.
Πολεμική και αντιστασιακή δράση
Κατά τον Ελληνοϊταλικό Πόλεμο του 1940 έλαβε μέρος και προσέφερε τις υπηρεσίες του. Ανέπτυξε αντιστασιακή δράση εναντίον των Ναζί (και ως γραμματέας του ΕΑΜ Λευκάδας) έπειτα από την εισβολή των Γερμανών στην Ελλάδα, το 1941. Παράλληλα μερίμνησε για τη δημιουργία ιατρείων και κέντρων εμβολιασμού αλλά και για τη συγκρότηση ενόπλων ομάδων κατά των κατακτητών. Για την τελευταία του δράση φυλακίστηκε στην απομόνωση από τους Ιταλούς επί πέντε μήνες. Την περίοδο εκείνη προσβλήθηκε από φυματίωση και η υγεία του επιδεινώθηκε από τον εκτοπισμό του μετά την απελευθέρωση.
Βουλευτής
Πολιτεύτηκε στην ιδιαίτερη πατρίδα του και εξελέγη βουλευτής με την ΕΔΑ το 1963 και το 1964. Κατά την επταετία της χούντας, ο Ξενοφών Γρηγόρης και η σύζυγός του, Χαρίκλεια, υπέστησαν νέες εξορίες στη Γυάρο και στη Λέρο. Το 1970 εξαιτίας "ανηκέστου βλάβης της υγείας του" επέστρεψε από την εξορία στη Λευκάδα, όπου συνέχισε να ασκεί το ιατρικό του λειτούργημα αφιλοκερδώς (σε πολλές περιπτώσεις πλήρωνε ο ίδιος για τα φάρμακα των ασθενών του).
Θάνατος και κληρονομιά
Πέθανε στις 4 Μαΐου 1988 σε ηλικία 86 ετών. Το ιατρικό υλικό του (ανάμεσα στο οποίο και το μικροσκόπιο που χρησιμοποιούσε), δωρίστηκαν στη Χαραμόγλειο Βιβλιοθήκη από την κόρη του Ξενοφώντα, Παναγιώτα Γρηγόρη.
Εξωτερικοί σύνδεσμοι
Κατηγορία:Βουλευτές εκλεγμένοι με την ΕΔΑ Κατηγορία:Βουλευτές Λευκάδας
Ιερά Μητρόπολις Ροδοπόλεως
Η Ιερά Μητρόπολις Ροδοπόλεως ήταν εκκλησιαστική επαρχία, αρχικά αρχιεπισκοπή και έπειτα Μητρόπολη, του Οικουμενικού Πατριαρχείου. Βρισκόταν στον Πόντο και η δικαιοδοσία της κάλυπτε την περιοχή της Ματσούκας, της Σάντας και της ευρύτερης περιοχής της Τραπεζούντας.
Κυβερνητική ψηφιακή πύλη
Η κυβερνητική ψηφιακή πύλη ή κυβερνητική διαδικτυακή πύλη ή ψηφιακή πύλη της δημόσιας διοίκησης (αγγλικά: government web portal ή government website) αποτελεί την ψηφιακή πύλη της δημόσιας διοίκησης ενός κράτους. Μέσω της ψηφιακής πύλης οι πολίτες και οι επιχειρήσεις μπορούν να έχουν πρόσβαση στις ψηφιακές υπηρεσίες που παρέχονται από το σύνολο των υπουργείων, φορέων, οργανισμών και ανεξάρτητων αρχών του δημοσίου. Στις κυβερνητικές ψηφιακές πύλες οι πληροφορίες παρουσιάζονται με ομοιόμορφο περιεχόμενο και πολλές φορές δίνονται επιπλέον δυνατότητες όπως εξατομίκευση, ενημέρωση, χρήση μηχανών αναζήτησης, ψηφιακό αποθετήριο κλπ
Ιερά Μητρόπολις Ροδοπόλεως
Η Αρχιεπισκοπή δημιουργήθηκε το 1863 επί πατριαρχείας Ιωακείμ Β΄ και της δόθηκε τιμητικά ο τίτλος Ροδοπόλεως χωρίς η ονομασία να έχει καμία σχέση με την περιοχή, σε ανάμνηση της Επισκοπής Ροδοπόλεως της Λαζικής. Η περιοχή δικαιοδοσίας της περιελάβανε 55 κοινότητες της Ματσούκας και της Σάντας. Για την δημιουργία της Αρχιεπισκοπής ενώθηκαν οι Πατριαρχικές εξαρχίες της Μονής Βαζελώνος, Μονής Περιστερεώτα και Μονής Σουμελά. Το 1867 η Αρχιεπισκοπή καταργήθηκε λόγω αντιδράσεων οπαδών των Μοναστηριακών εξαρχιών.
Κυβερνητική ψηφιακή πύλη
Το gov.gr αποτελεί την ενιαία ψηφιακή πύλη της δημόσιας διοίκησης στην Ελλάδα. Αντίστοιχα το europa.eu είναι η αντίστοιχη ψηφιακή πύλη της Ευρωπαϊκής Ένωσης.
Ιερά Μητρόπολις Ροδοπόλεως
Τον Οκτώβριο του 1902 έγινε ανασύσταση της Αρχιεπισκοπής Ροδοπόλεως ως Μητρόπολης. Μετά τον Α΄ Παγκόσμιο Πόλεμο και την Μικρασιατική καταστροφή, στη περιοχή εξέλιπε το χριστιανικό ποίμνιο. Σήμερα ο τίτλος του Μητροπολίτη Ροδοπόλεως δίνεται τιμητικά.
Πηγές
Κατηγορία:Πρώην Μητροπόλεις του Οικουμενικού Πατριαρχείου Κωνσταντινουπόλεως Κατηγορία:Τιμητικές επισκοπές στην Ασία
Βασίλισσα Ράνια της Ιορδανίας
220px|thumb|Η Βασίλισσα Ράνια της Ιορδανίας. Η Ράνια της Ιορδανίας (αραβικά: رانيا العبد الله, Rāniyā al-ʻAbd Allāh, 31 Αυγούστου 1970) γεννήθηκε ως Ράνια Αλ Γιασίν και είναι βασίλισσα της Ιορδανίας, από το 1999 και σύζυγος του βασιλιά Αμπντάλα Β΄ της Ιορδανίας.
Θεωρείται ότι είναι μία από τις πιο ισχυρές γυναίκες του κόσμου, εστιάζει την ενέργειά της υπέρ των δικαιωμάτων της γυναίκας, ενώ σε τακτικές εμφανίσεις της στην τηλεόραση μιλάει για τις λανθασμένες αντιλήψεις που έχει ο κόσμος για το Ισλάμ.
Προσωπική ζωή
Έχουν τέσσερα παιδιά:
Εξωτερικοί σύνδεσμοι
Κατηγορία:Ιορδανοί ευγενείς Κατηγορία:Μεσανατολίτες φεμινιστές Κατηγορία:Πρέσβεις Καλής Θέλησης της UNICEF
Βικτόριγια Νταουγιοτιτέ
Η Βικτόριγια Νταουγιοτιτέ-Πακεριενέ (λιθουανικά: Viktorija Daujotytė-Pakerienė, γεννήθηκε στις 1 Οκτωβρίου 1945 στο Κεϊνισκέγιε) είναι Λιθουανή κριτικός λογοτεχνίας και φιλόλογος. Έχει γράψει πάνω από 30 επιστημονικά μονογράμματα, εκθέσεις, ενώ έχει συμμετάσχει και στην συγγραφή σχολικών βιβλίων για το σύστημα εκπαίδευσης της Λιθουανίας. Έχει γράψει άρθρα για το φεμινισμό, τον πολιτισμό και τη κοινωνία. Βραβεύτηκε με το τάγμα του Λιθουανού Μεγάλου Δούκα Γκεντιμίνας τετάρτου βαθμού, το Λιθουανικό Εθνικό Βραβείο και άλλα βραβεία.
Βραβεύσεις
Είναι παραλήπτης διαφόρων εθνικών βραβείων όπως:
Μπάγερν Μονάχου
Η Μπάγερν Μονάχου (γερμανικά: Bayern München) είναι αθλητικός σύλλογος του Μονάχου της Γερμανίας. Είναι γνωστή κυρίως από την επαγγελματική ποδοσφαιρική της ομάδα, την οποία διαχειρίζεται η εταιρεία FC Bayern München AG. Το γήπεδό της είναι η Allianz Arena, όπου το 2006 έγιναν αγώνες για το Παγκόσμιο Κύπελλο Ποδοσφαίρου 2006. Ο πρόεδρος της ομάδας είναι ο Χέρμπερτ Χάινερ, ενώ ο προπονητής της Μπάγερν είναι ο Τόμας Τούχελ.
Η Μπάγερν είναι μια από τις πιο ιστορικές και επιτυχημένες ομάδες στον κόσμο, έχοντας κατακτήσει 80 εγχώρια και ευρωπαϊκά τρόπαια.
Η Ίδρυση και τα πρώτα χρόνια
Η Μπάγερν ιδρύθηκε στις 27 Φεβρουαρίου 1900. Από την αρχή της ίδρυσής της, η ομάδα έκανε μία καλή πορεία στα επόμενα πρωταθλήματα της Γερμανίας. Στον Α΄ Παγκόσμιο Πόλεμο οι δραστηριότητες της Μπάγερν σταμάτησαν, για να ξαναλειτουργήσουν το 1918. Μέχρι το 1940 η Μπάγερν έκανε σποραδικές επιτυχίες, με κυριότερη την κατάκτηση του γερμανικού πρωταθλήματος το 1932.
Η χρυσή 15ετία 1965-1979
Μετά τον πόλεμο, το 1966 στην τρίτη σεζόν της Μπουντεσλίγκα η Μπάγερν κατέλαβε την τρίτη θέση, ενώ παράλληλα κατέκτησε το Κύπελλο Γερμανίας και το Κύπελλο Κυπελλούχων. Την επόμενη χρονιά, κατέκτησε ξανά το κύπελλο Γερμανίας και το 1969 κατακτάει το πρωτάθλημα μετά απο 37 χρόνια. Το 1970 η ομάδα κατέκτησε το κύπελλο, ενώ πήρε τα επόμενα 2 πρωταθλήματα. Το 1974 κατέκτησε η Μπάγερν το πρώτο της Κύπελλο Πρωταθλητριών. Την επόμενη σεζόν κατέκτησε ξανά το Κύπελλο Πρωταθλητριών, αλλά κανένα εγχώριο κύπελλο. Το 1976 κατακτά το τρίτο συνεχόμενο Κύπελλο Πρωταθλητριών.
1979-1999
Η Μπάγερν στη δεκαετία του '80 είχε πολλές αλλαγές στο προσωπικό της ομάδας, καθώς και οικονομικά προβλήματα. Παρ' όλα αυτά κατέκτησε το 1980 και το 1981 το πρωτάθλημα. Το 1982 και το 1984 κατέκτησε μόνο το κύπελλο. Επίσης,ηττήθηκε στους τελικούς του Κυπέλλου Πρωταθλητριών το 1982 και το 1987.Τα επόμενα πρωταθλήματα ήρθαν το 1989 και 1990, αλλά τη σεζόν 1991-1992 η Μπάγερν τερμάτισε στη 10 θέση, μόλις 5 βαθμούς από τη ζώνη του υποβιβασμού. Ο επόμενοι τίτλοι ήρθαν το 1994 και το 1997 κατακτώντας το πρωτάθλημα και το 1996 κατακτώντας το Κύπελλο ΟΥΕΦΑ. Η Μπάγερν το 1999 πήρε τον τελευταίο τίτλο του 20ού αιώνα.
1999 - σήμερα
Απο το 2000 μέχρι σήμερα (2021), η Μπάγερν έχει κατακτήσει 16 Πρωταθλήματα και 11 Κύπελλα Γερμανίας, κάνοντας 11 φορές και το νταμπλ. Παράλληλα έχει κατακτήσει 3 φορές το Τσάμπιονς λιγκ, 2 το Σούπερ καπ Ευρώπης και έχει στεφτεί 2 φορές Πρωταθλήτρια κόσμου, βιώνοντας αναμφίβολα την πιο χρυσή περίοδο στην ιστορία της. Το 2013 κατέκτησε το 5ο της Τσάμπιονς λιγκ, κερδίζοντας με 2-1 την μισητή εγχώρια της αντίπαλο, Μπορούσια Ντόρτμουντ στο γήπεδο Γουέμπλεϊ , 1 χρόνο μετά τον χαμένο τελικό στην έδρα της στην διαδικασία των πέναλτι από την Τσέλσι. Το 2020 επίσης έκανε μια από τις εντυπωσιακότερες χρονιές όλης της ιστορίας του Τσάμπιονς λιγκ το οποίο και πήρε με εμφατικό τρόπο. Με μεγαλύτερη νίκη το εντυπωσιακό σκορ 2-8 επί της Μπαρτσελόνα ,νίκησε στον τελικό της 23ης Αυγούστου του 2020 τη Παρί Σεν Ζερμέν με 1-0 κερδίζοντας το 6ο Τσάμπιονς λιγκ στην ιστορία της.Παραληλα,κατεκτησε το Πρωταθλημα και το Κυπελλο Γερμανιας,κανοντας το Τρεμπλ για δευτερη φορα. Τη σεζόν 2021-22 κατέκτησε το πρωτάθλημα Γερμανίας για 10η διαδοχική χρονιά, «σφραγίζοντας» και μαθηματικά τον τίτλο μετά τη νίκη με 3-1 στο ντέρμπι με την Ντόρτμουντ. Έγινε έτσι η πρώτη ομάδα από τα πέντε μεγάλα ευρωπαϊκά πρωταθλήματα (Αγγλία, Ισπανία, Ιταλία, Γερμανία, Γαλλία) που καταφέρνει να φτάσει για 10η σερί φορά στην κατάκτηση του εγχώριου τίτλου.